**Részletes tantárgyprogram és követelményrendszer**

|  |  |
| --- | --- |
| Óbudai EgyetemKandó Kálmán Villamosmérnöki Kar | Mikroelektronikai és Technológia Intézet |
| **Tantárgy neve és kódja: Analóg és digitális technika, KMEDT11MLD Kreditérték: 5**Levelező tagozat, tavaszi félév |
| Szakok melyeken a tárgyat oktatják: Műszaki menedzser |
| Tantárgyfelelős oktató: | Dr. Kovács Balázs | Oktatók: | Dr. Kovács Balázs |
| Előtanulmányi feltételek:(kóddal) | Elektrotechnika, KMEEL11MLD   |
| Heti óraszámok: | Előadás: 20 | Tantermi gyak.: 0 | Laborgyakorlat: 0 | Konzultáció:  |
| Számonkérés módja (s,v,f): | vizsga |
| **A tananyag** |
| *Oktatási cél*:A félvezetők tulajdonságainak, az alapvető félvezető eszközök felépítésének, működésének megismerése, a félvezető eszközökből felépített egyszerű áramkörök méretezésének elsajátítása, működésének megértése. A digitális technika alapjainak, áramköreinek, azok jellemzőinek és alkalmazásainak megismertetése.A tárgy oktatója kb. 25%-ban eltérhet a részletes tematikától. |
| *Tematika:* Az analóg jelek erősítésének alapfogalmai. A “p-n” átmenet, áramvezetés félvezetőkben, a dióda. A bipoláris és térvezérlésű tranzisztor. Erősítő alapkapcsolások. Integrált műveleti erősítők. A műveleti erősítők alkalmazástechnikája.A digitális technika sajátosságai és jellemzői. A digitális technika sajátosságai és jellemzői. A formális logika alapjai. Logikai (Boole) algebra, logikai függvények. Számrendszerek. Műveletek bináris számokkal. Logikai függvények (igazságtáblázat, Karnaugh táblázatok). Kombinációs áramkörök és megvalósításuk. Aritmetikai műveletek végzése. Kódrendszerek és kódolók. |
| **Témakör:** | **Ea.** | **Óra** |
| Félvezetők. Tiszta és szennyezett félvezetők, n és p típusú kristályszerkezet. Többségi és kisebbségi töltéshordozók. Áramvezetés félvezetőkben, drift- és diffúziós áram. A p‑n átmenet, kiürített réteg diffúziós potenciál. A p-n átmenet viselkedése külső feszültség hatására. A félvezető dióda és alkalmazása. A bipoláris tranzisztor. A bipoláris tranzisztor szerkezete, tulajdonságai, karakterisztikái és működése. Munkapont beállítás, hőmérsékletfüggés. | **1.** | **4** |
| Az erősítés alapfogalmai. Az analóg jelek erősítésének alapfogalmai. Erősítés bipoláris tranzisztorral. A jelerősítés fizikai folyamata. A FE-es és FB-ú és FC-os alapkapcsolások. A térvezérlésű tranzisztor. A jelerősítés fizikai folyamata. Alapkapcsolások. | **2.** | **4** |
| A digitális technika sajátosságai és jellemzői. A logikai hálózatok alapjai. Számjegyes (digitális) ábrázolás ismertetése. A formális logika alapjai. A logikai kapcsolatok leírása: szöveges leírás, algebrai alak (Boole-algebra), igazságtáblázat, logikai vázlat. Logikai azonosságok. Logikai függvények: kétváltozós és többváltozós függvények leírásai. | **3.** | **4** |
| Határozott és részben határozott logikai függvények. Logikai függvények diszjunktív és konjunktív normálalakjai. Mintermek és maxtermek, prímimplikáns. Logikai függvények algebrai átalakítása. Logikai függvények egyszerűsítése és minimalizálás, algebrai, grafikus (Karnaugh táblázat) és számjegyes módszerek | **4.** | **4** |
| Számrendszerek, általános alapok. Aritmetikai műveletek bináris számrendszerben. Aritmetikai műveletek 1-es és 2-es komplemens kódban, valamint tetrád/BCD kódokbanKódok és kódrendszerek, kódolási alapfogalmak, alkalmazási példák. Numerikus kódok, alfanumerikus kódok, a hibajelzés alapjai. | **5.** | **4** |
| **Félévközi követelmények**Az előadások látogatása kötelező. Az előadásokon a hiányzás nem haladhatja meg a TVSZ-ben megengedett mértéket.Az aláírás megszerzésének feltétele a kiadott feladat(ok) megfelelő elvégzése legalább elégséges (2) szinten. |
| **A pótlás módja:** Az Óbudai Egyetem tanulmányi szabályzata szerint. |
| **A félévközi jegy kialakításának módszere:**  |
| **A vizsga módja:** Vizsga a teljes félévi anyagból írásban.Az írásbeli vizsga két részből áll: elméleti kérdések megválaszolásából és feladatok megoldásából.Az elégséges osztályzat alsó szintje 50 %. |
| **Irodalom:** |
| **Kötelező:** Zsom Gyula: Elektronikus áramkörök I.A Bp. 1991. KKMF 1040Rőmer Mária: Digitális rendszerek áramkörei, Műszaki Könyvkiadó, Budapest, 1989, (KVK 49-223) |
| Ajánlott: Rőmer Mária: Digitális technika példatár, KKMF 1105, Budapest 1999Gál Tibor: Digitális rendszerek I. és II. Műegyetemi Kiadó, 2003, 51429 és 514291 műegyetemi jegyzetU. Tietze, Ch. Schenk: Analóg és digitális áramkörök, Műszaki Könyvkiadó, Budapest, 1993Pierre Pelloso, Practical Digital Electronics, Wiley, N.Y., 1986Donald L. Schilling, Charles Belov, Electronic Circuits, Discrete and Integrated, McGraw-Hill Int., 1983 |